יקום אווטאר: כשף האוויר האחרון

יקום אווטאר: כשף האוויר האחרון הוא יקום בדיוני אשר מהווה את זירת ההתרחשות של סדרות הטלוויזיה וספרי זיכיון המדיה האמריקאי "אווטאר: כשף האוויר האחרון".

ביקום הבדיוני ישנן ארבעה אומות שמחולקות על בסיס ארבעת היסודות: שבטי המים, ממלכת האדמה, אומת האש ונוודי האוויר. כשלאחר מלחמת מאה השנים נוסדה ישות חמישית על שטחי ממלכת האדמה אשר נקראת רפובליקת האומות המאוחדות. חלק מהאנשים, הידועים בתור "כשפים", הם בעלי יכולת לשלוט טלקינטית ("לכשף") ביסוד המתאים לאומה שלהם, באמצעות תנועות של אמנויות לחימה סיניות.

האווטאר הוא האדם היחיד עם היכולת לשלוט בכל ארבעת היסודות, תפקידו הוא להביא איזון לעולם והרמוניה בין ארבע האומות. כאשר האווטאר מת, הוא עובר גלגול נשמות ונולד מחדש באומה אחרת לפי סדר מחזורי: מים, אדמה אש ואוויר.

 ארבע האומות 
עולם האווטאר התחלק במהלך ההיסטוריה לארבע אומות.

 אומת האש 
שמאל|137x137pxאומתם של כשפי האש. מדינתם היא ארכיפלג איים מלא בהרי געש. אומת האש התקדמה ופיתחה תעשייה משולבת כשפות, וכך גדלה עוצמתה מאוד – אך שטחה הוא הקטן ביותר. אומת האש נשלטת על ידי שליט האש, תואר שעובר בירושה לצאצא הבכור של שליט האש הקודם. עיצוב אומת האש הושפע מתרבות יפן בתקופה האימפריאליסטית, לרבות המיליטריזם, התיעוש האינטנסיבי, האימפריאליזם, והשלטון האבסולוטיסטי. אך לאחר מלחמת מאה השנים נשאה באחריות על פשעיה ומנהיגה הבטיח לא להיגרר למלחמה נוספת והפך אותה למדינה המתרחקת ממיליטריזם כמו יפן בתקופה שלאחר מלחמת העולם השנייה.

 ממלכת האדמה 
שמאל|133x133pxזוהי האומה הגדולה ביותר מבין הארבעה, עם מדבר רחב ממדים בדרומהּ. בממלכה זו כמות גדולה של ערים וכפרים, בירתה היא בַּה־סינג־סֶה, מגה-עיר שמוקפת בחומות ובתוכה שכן מלך האדמה. ממלכת האדמה היא בעלת מספר התושבים הגדול ביותר בעולם האווטאר ועם זאת בעלת אחוז הכשפים הנמוך ביותר מבין האומות.

עיצוב ממלכת האדמה הושפע מתרבות סין הצפונית, לרבות משטרת מחשבות והתרבות החקלאית.

 השלטון בממלכת האדמה 
השלטון בממלכת האדמה היה נתון במשך שנים רבות תחת מלך האדמה שישב בבה-סינג-סה, אך רבים מערי המדינה בממלכה היוו אוטונומיות ולהן שליט או מלך משל עצמן כגון עיר המדינה אומשו והעיר זאופו. כשבעים שנה לאחר סיום מלחמת מאה השנים הכריז יורש העצר וו על כוונתו לבטל את מוסד המלוכה ועל קיום בחירות דמוקרטיות בטריטוריות ממלכת האדמה.

 שבטי המים 
שמאל|127x127pxכשפי המים מחולקים לשני שבטים  השוכנים אחד בקוטב הדרומי והשני בקוטב הצפוני. שבט המים הצפוני מפותח יותר וחי בעיר עשויה קרח, בעוד שאנשי השבט הדרומי גרים באיגלואים. הם מונהגים על ידי צ'יפים - צ'יף הדרום וצ'יף הצפון. עיצוב אומת המים הושפע מתרבות האינואיטים.

 נוודי האוויר 
שמאל|120x120pxאומת כשפי האוויר. על אף שהאנשים של אומה זו מגדירים את עצמם כנוודים, הם בנו לעצמם ארבעה מקדשים קבועים הממוקמים בקצוות רוחות השמיים. נוודי האוויר מנהלים אורח חיים של שלווה, מדיטציה, הארה רוחנית והגנה על החיים. כל נוודי האוויר פרט לאווטאר אנג נטבחו על ידי אומת האש ברצח העם שהם ביצעו במקדשים עם תחילת מלחמת מאה השנים. אנג היה כשף האוויר האחרון עד להולדת בנו טנזן. בתקופתו של טנזן חיו הוא ומשפחתו (שהיו כשפי האוויר היחידים בעולם), באי המקדש שברפאבליק סיטי.

כתוצאה מהמיזוג ההרמוני, חסרי כשפות רבים ברחבי העולם קיבלו כוחות כשפות אוויר. בהנהגת טנזן הם התחילו ליישב את מקדשי האוויר, שהיו נטושים מאז רצח העם. ביוזמתו, החלו כשפי האוויר בפעילות פילנתרופית ברחבי העולם. עיצוב אומת נוודי האוויר הושפע מתרבות טיבט.

 הרפובליקה המאוחדת 
לאחר סיום מלחמת מאה השנים, אווטאר אנג, שליט האש צוקו ומלך האדמה קוואי הגיעו לידי הסכמה על הקמת רפובליקה עצמאית בשטחי מושבות אומת האש שהוקמו בשטחים הכבושים בממלכת האדמה. ברפובליקה חיים בהרמוניה כשפים ולא כשפים מכל האומות, כשצורת השלטון בה היא דמוקרטיה נשיאותית.

בירת הרפובליקה היא העיר רפאבליק סיטי שהחלה את דרכה כמושבה בסגנון כפרי לחופי מפרץ יואה, אך היא חוותה תהליכי תיעוש והתפתחה עם השנים למטרופולין הגדול ברפובליקה עם גורדי שחקים מוקדמים ומבנים תרבותיים מפוארים. ובעלת שימוש נרחב ברכבים, אופנועים וספינות אוויר. אוכלוסיית העיר מגוונת ביותר כמו רוב ערי הרפובליקה והיא מונה מיליוני בני אדם, כשפים ולא כשפים. במועצת הרפובליקה המאוחדת אשר ממוקמת בעיר היו נציגים מכל ארבעת האומות עד להחלפת שיטת השלטון במוסד נשיאותי.

 כשפויות 
בעולם של אווטאר ישנם ארבעה סוגי כשפות; אש, אדמה, מים ואוויר. כל כשף יכול להחזיק ביכולת אחת מבין הארבעה, מלבד האווטאר.
+סיניתכשפות תיאור כשפויות נדירות השפעהמרכז|60x60 פיקסליםכשפות אשכשפי אש הם היחידים שיוצרים את היסוד יש מאין, אותו מוציאים מידיהם, מרגליהם ומפיהם. בניגוד לכשפויות האחרים, כשפות האש שואבת את כוחה מן השמש, ולכן יכולת הכשפות חזקה בימים יותר מאשר בלילות. משום כך, כאשר מתרחש ליקוי חמה כשפות האש איננה וכשפי האש נותרים פגיעים ונטולי כשפות לחלוטין.תנועות כשפות האש מבוססות על סגנון וו-שו הנקרא שאולין צפוני בו מתאמנים הנזירים הבודהיסטים בזרם הסיני צ'אן (禪) במנזר שאולין.מרכז|60x60 פיקסליםכשפות אדמהכשפי האדמה שולטים באדמה ובסלעים. המיומנים שבהם אף מסוגלים להרגיש את התנודות והרעשים באדמה ובכך לחזות את מתקפות היריב ולראות כל מה שסביבם באופן מלא. כשפי האדמה הראשונים היו גיריות הענק העיוורות שחיות במערות מתחת לאדמה.כשפים נדירים יותר הם כשפי האדמה המסוגלים לשלוט במתכת או בחול, ונדירים עוד יותר הם כשפי הלבה. תנועות כשפות האדמה מבוססות על סגנון וו-שו הנקרא הונג גאר (洪家).מרכז|60x60 פיקסליםכשפות מיםכשפי מים שולטים במים, בקרח ובאדים, ומסוגלים להפוך את המים ממצב צבירה אחד למשנהו. חלקם מסוגלים לשלוט אף בצמחים, ורבים מהם מחזיקים ביכולות ריפוי. כשפי המים מתחזקים בלילות, בקור ובגשמים, ובעיקר בלילות ירח מלא. כמו כן הם מאבדים את כוחם בליקויי ירח. אנשיו מסוגלים להסתגל לדברים רבים.יחידי סגולה מבין כשפי המים הם כשפי הדם, אשר באור ירח מלא מסוגלים לשלוט גם בנוזלים שבגופם של יצורים חיים, מה שמאפשר להם לשלוט על תנועות גופם.תנועות כשפות המים מבוססות על טָאי גִ'י צ'וּאַן (太極拳).מרכז|60x60 פיקסליםכשפות אווירכשפי האוויר מסוגלים לכשף את האוויר ואת זרמי הרוח ושולטים בהם בדרכים שונות, כגון יכולת ליצור זרמי אוויר, בועות אוויר ואף להעיף עצמים כלפי מעלה, כולל את גופם של עצמם.תנועות כשפות האוויר מבוססות על בה גואה ג'אנג (八卦掌).

 האווטארים 
האווטאר הוא האדם היחיד עם היכולת לשלוט בכל ארבעת היסודות, תפקידו הוא להביא איזון לעולם והרמוניה בין ארבע האומות. כאשר האווטאר מת, הוא עובר גלגול נשמות ונולד מחדש באומה אחרת לפי סדר מחזורי: מים, אדמה אש ואוויר.
אומהאווטארפרטים עיקרייםמדיות עיקריות בהן הוא/היא מופיע/ה40x40 פיקסליםאווטאר קורההאווטאר הראשון בעל יכולת כשפות מתכת. במהלך חייה הגנה על רפבליק סיטי מניסיון הפיכה של אמון, פתחה את שערי הרוחות ולחמה כנגד חברי הלוטוס האדום וקובירה שליטת ממלכת האדמה.האגדה של קורה, האגדה של קורה (קומיקס)40x40 פיקסליםאווטאר אנגכשף האוויר היחיד שעולם ששרד את רצח העם של כשפי האוויר, הביא לסיומה של מלחמת מאה השנים, הקים את רפובליקת האומות המאוחדות ורפבליק סיטי.אווטאר: כשף האוויר האחרון, אווטאר: כשף האוויר האחרון (קומיקס), האגדה של קורה40x40 פיקסליםאווטאר רֹוקוּבצעירותו היה חברו הטוב ביותר של הנסיך סוזין וניסה למנוע ממנו לפתוח במלחמת מאה השנים.אווטאר: כשף האוויר האחרון, אווטאר: כשף האוויר האחרון – חשבון הנפש של רוקו40x40 פיקסליםאווטאר קיושיהרגה את צ'ין הגדול, לוחמות קיושי מושפעות ממנה ולבושות כמותה. האי קיושי נקרא על שמה.אווטאר: כשף האוויר האחרון – עלייתה של קיושי, אווטאר: כשף האוויר האחרון – הצל של קיושי40x40 פיקסליםאווטאר קורוקאווטאר: כשף האוויר האחרון40x40 פיקסליםאווטאר יאנגצ'ןאווטאר: כשף האוויר האחרון – השחר של יאנגצ'ן, אווטאר: כשף האוויר האחרון – המורשת של יאנגצ'ן, אווטאר: כשף האוויר האחרון – הקרע(לא ידוע)אווטאר סלאי40x40 פיקסליםאווטאר זיטותקופת אווטארים לא מתועדת40x40 פיקסליםאווטאר וואןוואן וראבה התאחדו והפכו לאווטאר הראשון. אווטאר וואן ניצח את ואטו והפריד בין העולמות ביקום של אווטאר.האגדה של קורה

 כדור הארץ של אווטאר 
אף על פי שבכמה פרקים בסדרה "אווטאר: כשף האוויר האחרון" אווטאר אנג וחבריו עוברים מקצה אחד של כדור הארץ למשנהו בלי שעונות השנה מתחלפות, אישרו היוצרים כי עולם האווטאר הינו כוכב לכת כדורי על פי מודל הארץ ככדור, וכן כי חלק גדול מחצי כדור הארץ שלא מופיע במפה של עולם האווטאר מהווה אוקיינוס.

 תיעוד כרונולוגי 

מעריצים רבים של הזיכיון עוקבים אחר האירועים המתרחשים בו בעזרת שיטת תאריכים הנקבעת על פי אירוע המתקפה של אומת האש על מקדשי האוויר. על פי שיטה זו, BG הם ראשי התיבות של Before Genocide (בעברית: לפני רצח העם) ו-AG הם ראשי תיבות של After Genocide (אחרי רצח העם). לפיכך, BG 55 מתרחש לפני AG 5, ו-BG 45 יבוא אחרי BG 50 בדומה לספירת הנוצרים Read More: https://www.looper.com/184086/the-entire-avatar-the-last-airbender-timeline-explained/.

 השפעות 

העולם של אווטאר מושפע מהפילוסופיה ומדרך החיים האסייתית, דבר הבא לידי ביטוי בסגנונות הלחימה, במוטיבים העל־טבעיים, בלבוש ובארכיטקטורה. העולם מכיל אלמנטים שונים מתרבויות מזרח אסיה, דרום אסיה, דרום מזרח אסיה והמערב, ומשלב סגנון חזותי של סדרות אנימציה אמריקניות עם זה של סדרות אנימה יפניות. באחד הפרקים, אנג פוגש גורו במטרה ללמוד להיכנס למצב האווטאר. הגורו מלמד אותו על שבע הצ'אקרות העיקריות ועובר עם אנג על כל אחת מהן ועל איך לפתוח אותן. העין השלישית של המפציצולוג מושפעת מאג'נה (आज्ञा), העין השלישית של הצ'אקרה בפילוסופיה ההינדואיסטית . חייהם של נוודי האוויר מושפעים בצורות רבות מהפילוסופיה הבודהיסטית, בין היתר באמונתם שכל החיים קדושים.
חלק מהמקומות בסדרה הושפעו ממקומות אמיתיים, כמו העיר האסורה והחומה הגדולה של סין שהיוו השראה לבה־סינג־סה ומגדל העגור הצהוב  שהיווה השראה למשכנו של שליט האש.
הכתב הסיני המופיע בעולם של אווטאר נכתב על ידי הקליגרף סיו-לונג לי, וסוגי הכשפות עוצבו על ידי   קיסו שביסס אותם על סגנונות של אמנויות לחימה אמיתייםAvatar Spirits, 2010. אורח החיים של נוודי האוויר הושפע מזה של נזירים בודהיסטים, וכמו כן התרבות של שבט המים הדרומי מבוססת על תרבויות האינואיטים. הלבוש של אנשי שבט המים הדרומי הושפע מלבוש של שבטים אינואיטים והתכנון המקורי למדי אומת האש היה אמור להיות מבוסס על לבוש יפני, אבל שינו זאת במטרה לא ליצור אסוציאציה בין התרבות היפנית לבין נבלי הסדרה.

 ראו גם 

 יקום מארוול
 עולם הדיסק
 יקום כותרי וורקראפט
 יקום חולית

 הערות שוליים 

*
קטגוריה:עולמות בדיוניים
קטגוריה:אווטאר: כשף האוויר האחרון (זיכיון)